**Ministru kabineta noteikumu projekta**

**“Grozījumi Ministru kabineta 2005. gada 1. marta noteikumos Nr. 149 “Noteikumi par vecmātes izglītību un profesionālo kvalifikāciju apliecinošiem dokumentiem, kurus atzīst, piemērojot speciālo profesionālās kvalifikācijas atzīšanas sistēmu””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Izglītības un zinātnes ministrija (turpmāk – ministrija) ir sagatavojusi Ministru kabineta noteikumu projektu “Grozījumi Ministru kabineta 2005. gada 1. marta noteikumos Nr. 149 “Noteikumi par vecmātes izglītību un profesionālo kvalifikāciju apliecinošiem dokumentiem, kurus atzīst, piemērojot speciālo profesionālās kvalifikācijas atzīšanas sistēmu”” (turpmāk – projekts), lai nodrošinātu prasību ievērošanu, kas noteiktas: 1) Eiropas Parlamenta un Padomes 2013. gada 20. novembra Direktīvā 2013/55/ES, ar ko groza Direktīvu 2005/36/EK par profesionālo kvalifikāciju atzīšanu un Regulu (ES) Nr. 1024/2012 par administratīvo sadarbību, izmantojot Iekšējā tirgus informācijas sistēmu (IMI regulu) (turpmāk – Direktīvā 2013/55/ES),  2) Eiropas Komisijas 2016. gada 13. janvāra Deleģētajā lēmumā, ar ko Eiropas Parlamenta un Padomes Direktīvas 2005/36/EK V pielikumu groza attiecībā uz kvalifikāciju apliecinošiem dokumentiem un apmācību kursu nosaukumiem (turpmāk – deleģētais lēmums). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Spēkā ir Ministru kabineta 2005. gada 1. marta noteikumi Nr. 149 “Noteikumi par vecmātes izglītību un profesionālo kvalifikāciju apliecinošiem dokumentiem, kurus atzīst, piemērojot speciālo profesionālās kvalifikācijas atzīšanas sistēmu” (turpmāk – noteikumi Nr. 149), ar kuriem Latvijā tiek īstenotas Eiropas Parlamenta un Padomes 2005. gada 7. septembra Direktīvas 2005/36/EK par profesionālo kvalifikāciju atzīšanu (turpmāk arī – Direktīva 2005/36/EK) tiesību normas attiecībā uz speciālās profesionālās kvalifikācijas atzīšanas sistēmas piemērošanu vecmātes profesionālo kvalifikāciju apliecinošiem dokumentiem, kuri iekļauti Direktīvas 2005/36/EK V pielikumā. 2013. gada 28. decembrī Eiropas Savienības Oficiālajā Vēstnesī tika publicēta Direktīva  2013/55/ES, bet 2016. gada 13. janvārī Eiropas Komisija pieņēma deleģēto lēmumu, ar kuru ir grozīts Direktīvas 2005/36/EK V pielikums. Direktīva 2005/36/EK attiecas arī uz Eiropas Ekonomiskās zonas valstīm un Šveici, tādēļ Eiropas Brīvās Tirdzniecības Asociācijas dibināšanas līguma pielikumā[[1]](#footnote-1) „Konvencijas par Eiropas Brīvās Tirdzniecības Asociācijas nodibināšanu”, K pielikumā „Personu pārvietošanās” papildinājumā 31 „Profesionālo kvalifikāciju apliecinošo dokumentu (diplomu, sertifikātu un citu kvalifikāciju apliecinošo dokumentu) savstarpēja atzīšana” (22. pants). („CONVENTION ESTABLISHING THE EUROPEAN FREE TRADE ASSOCIATION. Annex K „Movement of Persons”, APPENDIX 31 Mutual recognition of professional qualifications (diplomas, certificates and other evidence of formal qualifications) (Art. 22)) iekļautajiem Islandes Republikas, Norvēģijas Karalistes, Šveices Konfederācijas valstīs izsniegtajiem vecmātes profesionālo kvalifikāciju apliecinošajiem dokumentiem ir piemērojama speciālā profesionālās kvalifikācijas atzīšanas sistēma. Līdz ar to projektā ir iekļautas tiesību normas no visiem trijiem minētajiem dokumentiem. Projekts izstrādāts, lai pilnībā un precīzi pārņemtu Direktīvā 2013/55/ES noteiktās prasības attiecībā uz izņēmumiem speciālās profesionālās kvalifikācijas atzīšanas sistēmas piemērošanā, kā arī deleģētajā lēmumā un Eiropas Brīvās Tirdzniecības Asociācijas dibināšanas līguma pielikumā noteiktās prasības attiecībā uz profesionālo kvalifikāciju apliecinošo dokumentu un to izdevējiestāžu nosaukumiem.  Direktīvā 2013/55/ES ir mainīti direktīvas noteikumi attiecībā uz speciālās profesionālās kvalifikācijas atzīšanas sistēmas piemērošanu, proti, izvirzītajām prasībām izglītības programmu ilgumam, uzņemšanas nosacījumiem un profesionālajai praksei pēc studiju programmas apguves, lai iegūto profesionālo kvalifikāciju vecmātes profesijā apliecinošos dokumentus automātiski atzītu (t.i., piemērojot speciālo profesionālās kvalifikācijas atzīšanas sistēmu) citā Eiropas Savienības dalībvalstī.  Tāpat Direktīvā 2013/55/ES ir noteiktas izņēmuma prasības (t.s. “iegūtās tiesības”) attiecībā uz Polijas Republikā, Rumānijas Republikā un Vācijas Demokrātiskajā Republikā iegūto profesionālo kvalifikāciju vecmātes profesijā.  Noteikumu Nr. 149 informatīvā atsauce uz Eiropas Savienības direktīvām tiek papildināta ar atsauci uz Direktīvu 2005/36/EK un Direktīvu  2013/55/ES. Normatīvajiem aktiem Eiropas Savienības un Eiropas Ekonomikas zonas valstīs Direktīvā 2013/55/ES noteikto prasību izpildīšanai bija jāstājas spēkā līdz 2016. gada 18. janvārim. Tādēļ ir nepieciešams steidzami veikt grozījumus noteikumos Nr. 149, lai nodrošinātu to normu atbilstību Direktīvas 2013/55/ES prasībām. Līdz ar Direktīvas 2013/55/ES tiesību normu pārņemšanu Latvijas Republikas tiesību aktos tiks nodrošināts tiesiskais pamats profesionālās kvalifikācijas atzīšanai ārvalstu personām, kas Eiropas Ekonomiskās zonas valstīs un Šveices Konfederācijā ieguvušas profesionālo kvalifikāciju vecmātes profesijā un kas pretendē uz profesionālās kvalifikācijas atzīšanu Latvijā vecmātes profesijā. Vecmātes profesijā ieguvušās personas varēs pilnvērtīgi izmantot savas tiesības piedalīties brīvā darbaspēka kustībā, šajā gadījumā – veikt profesionālo darbību vecmātes profesijā Latvijas Republikā. |
| 3. | Projekta izstrādē iesaistītās institūcijas | Projektu izstrādāja ministrija. |
| 4. | Cita informācija | Nav  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projektā noteiktais attieksies uz1) personām, kas Eiropas Ekonomiskās zonas valstīs un Šveices Konfederācijā ieguvušas profesionālo kvalifikāciju vecmātes profesijā un kas pretendē uz profesionālās kvalifikācijas atzīšanu Latvijā; 2) informācijas institūcijām, ko nosaka Ministru kabineta 2002. gada 16. jūlija noteikumi Nr. 300 “Noteikumi par informācijas institūcijām attiecībā uz reglamentētajām profesijām”;3) institūcijām, kas izsniedz profesionālās kvalifikācijas atzīšanas apliecības saskaņā ar Ministru kabineta 2006. gada 31. oktobra noteikumiem Nr. 886 “[Noteikumi par institūcijām, kas izsniedz ārvalstīs iegūtās profesionālās kvalifikācijas atzīšanas apliecības reglamentētajās profesijās](http://likumi.lv/ta/id/147108-noteikumi-par-institucijam-kas-izsniedz-arvalstis-iegutas-profesionalas-kvalifikacijas-atzisanas-apliecibas-reglamentetajas-pro...)”. |
|   | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar.  |
| 4. | Cita informācija | Nav.  |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību |  Ar projektu tiek pārņemta Direktīva  2013/55/ES un deleģētais lēmums.Normatīvajiem aktiem Direktīvā 2013/55/ES noteikto prasību izpildīšanai bija jāstājas spēkā līdz 2016. gada 18. janvārim. |
| 2. | Citas starptautiskās saistības | Ar projektu tiek pārņemtas Eiropas Brīvās Tirdzniecības Asociācijas dibināšanas līguma tiesību normas. |
| 3. | Cita informācija | Nav |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Ar projektu tiek pārņemta Direktīva 2013/55/ES un deleģētais lēmums. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2013/55/ES 1. panta31) daļa (par Direktīvas 2005/36/EK 41. panta 1. punkta a) apakšpunktu) | Projekta 1. punkts (par noteikumu Nr. 149 2.4.1.  apakšpunktu) | Tiks ieviesta pilnībā  | Neparedz stingrākas prasības. |
| Direktīvas2013/55/ES 1. panta31) daļa (par Direktīvas 2005/36/EK 41. panta 1. punkta c) apakšpunktu)  | Projekta 3. punkts (par noteikumu Nr. 149 2.4.4. apakšpunktu) | Tiks ieviesta pilnībā  | Neparedz stingrākas prasības. |
| Direktīvas 2013/55/ES 1. panta32) daļa (par Direktīvas 2005/36/EK 43. panta 1.a punktu  | Projekta 8. punkts (par noteikumu Nr. 149 papildināšanu ar 4.1 punktu) | Tiks ieviesta pilnībā  | Neparedz stingrākas prasības. |
| Direktīvas 2013/55/ES 1. panta32) daļa (par Direktīvas 2005/36/EK 43. panta 4. punktu  | Projekta 9. punkts (par noteikumu Nr. 149 6. punktu) | Tiks ieviesta pilnībā  | Neparedz stingrākas prasības. |
| Direktīvas 2005/36/EK 43. panta 2. punkts | Projekta 10. punkts (par noteikumu Nr. 149 papildināšanu ar 8.1 punktu) | Tiks ieviesta pilnībā  | Neparedz stingrākas prasības. |
| Deleģētā lēmuma 1. pants | Projekta 4. punkts (par noteikumu Nr. 149 2.5.8. apakšpunktu) | Tiks ieviesta pilnībā  | Neparedz stingrākas prasības. |
| Deleģētā lēmuma 1. pants | Projekta 5. punkts (par noteikumu Nr. 149 2.5.12. apakšpunktu) | Tiks ieviesta pilnībā  | Neparedz stingrākas prasības. |
| Deleģētā lēmuma 1. pants | Projekta 6. punkts (par noteikumu Nr. 149 2.5.20. apakšpunktu) | Tiks ieviesta pilnībā  | Neparedz stingrākas prasības. |
| Deleģētā lēmuma 1. pants | Projekta 12. punkts (par noteikumu Nr. 149 pielikumu) | Tiks ieviesta pilnībā  | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Citas tiesību normas, kas izriet no Direktīvas 2005/36/EK un Direktīvas 2013/55/ES, ir iekļautas likumā “Par reglamentētajām profesijām un profesionālās kvalifikācijas atzīšanu” un uz šī likuma pamata izdotajos tiesību aktos. |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Eiropas Brīvās Tirdzniecības Asociācijas dibināšanas līgums |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Eiropas Brīvās Tirdzniecības Asociācijas dibināšanas līguma pielikums 31, A. Daļa, (D) punkta (b) apakšpunkts | Projekta 12. punkts (par noteikumu Nr. 149 pielikumu) | Saistības izpildītas pilnībā . |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts tiks publicēts ministrijas tīmekļa vietnē nekavējoties pēc tā izsludināšanas Valsts sekretāru sanāksmē. |
| 2. | Sabiedrības līdzdalība projekta izstrādē | Konsultācijas ar sabiedrību nav nepieciešamas, jo ar projektu tiek pārņemtas Eiropas Savienības tiesību aktos noteiktās prasības. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta īstenošanā iesaistīta Veselības inspekcija, kas saskaņā ar Ministru kabineta 2006. gada 31. oktobra noteikumiem Nr. 886 “Noteikumi par institūcijām, kas izsniedz ārvalstīs iegūtās profesionālās kvalifikācijas atzīšanas apliecības reglamentētajās profesijās” ir institūcija, kas izsniedz ārvalstīs iegūtās profesionālās kvalifikācijas apliecības vecmātes profesijā.  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Anotācijas III un IV sadaļa – noteikumu projekts šīs jomas neskar.

Izglītības un zinātnes ministrs Kārlis Šadurskis

Vizē:

Valsts sekretāre Līga Lejiņa

01.09.2016. 15:43

1737

I.Stūre, 67047899

Inese.Sture@izm.gov.lv

1. „CONVENTION ESTABLISHING THE EUROPEAN FREE TRADE ASSOCIATION. Annex K „Movement of Persons”, APPENDIX 31 Mutual recognition of professional qualifications (diplomas, certificates and other evidence of formal qualifications) (Art. 22)

Pieejams: http://www.efta.int/sites/default/files/images/Vaduz%20Convention%20Annex%20K%20-%20Appendix%203.pdf [↑](#footnote-ref-1)